Ma nerra lwelha ɣer ubeddel-agi i d-yellan ɣef tmacahut-agi nufa belli ur teqqin ara kan ɣer tewsit n tmacahut, imi tuget n yiferdisen d tulmisin-is ttmalen ugar ɣer tulmisin d yiferdisen n tullist, ihi ur nezmir ara ad tt-neḥseb d tamacahut mebla ma nezra ayɣer i ttyeḥseb umaru-is d tamacahut, imi yezmer ad yili deg-s i yella yizen-is, meḥsub deg wawal-agi n tmacahut, neɣ ahat seg mi i d-yewwi tikti seg timawit.